b'\n_START_ARTICLE_\n1962 m. JAV orlaivi\xc5\xb3 \xc5\xbeymen\xc5\xb3 sistema\n_START_PARAGRAPH_\n1962 m. rugs\xc4\x97jo 18 d. JAV Gynybos departamentas \xc4\xafved\xc4\x97 viening\xc4\x85 JAV Ginkluot\xc5\xb3j\xc5\xb3 paj\xc4\x97g\xc5\xb3 orlaivi\xc5\xb3 \xc5\xbeymen\xc5\xb3 sistem\xc4\x85. Iki tol kiekviena ginkluot\xc5\xb3j\xc5\xb3 paj\xc4\x97g\xc5\xb3 \xc5\xa1aka naudojo savo nomenklat\xc5\xabr\xc4\x85. Naujoji sistema buvo pagr\xc4\xafsta JAV Karini\xc5\xb3 oro paj\xc4\x97g\xc5\xb3 1948-1962 m. naudota sistema._NEWLINE_Po 1962 m. \xc5\xbeymen\xc5\xb3 sistema buvo tobulinama. Nuo 1997 m. naudojama patikslinta sistema. Beveik visiems JAV Karini\xc5\xb3 oro paj\xc4\x97g\xc5\xb3 (USAF), Karinio j\xc5\xabr\xc5\xb3 laivyno (USN), Pakran\xc4\x8di\xc5\xb3 apsaugos (USCG), J\xc5\xabros p\xc4\x97stinink\xc5\xb3 korpuso (USMC), Armijos orlaiviams \xc5\xbeymenys priskirti pagal \xc5\xa1i\xc4\x85 sistem\xc4\x85. Eksperimentiniai orlaiviai, naudojami gamintoj\xc5\xb3 ar NASA, da\xc5\xbeniausiai irgi turi \xc5\xa1ios sistemos \xc5\xbeymenis.\n_START_SECTION_\nSerijos raid\xc4\x97\n_START_PARAGRAPH_\nTo paties orlaivio modelio skirtingos versijos \xc5\xbeymimos viena raide, pradedant raide A. Raid\xc4\x97s I ir O praleid\xc5\xbeiamos, kad nesipainiot\xc5\xb3 su skaitmenimis 1 ir 0._NEWLINE_N\xc4\x97ra apibr\xc4\x97\xc5\xbeta, kiek modelis turi b\xc5\xabti modifikuotas, kad gaut\xc5\xb3 nauj\xc4\x85 serijos raid\xc4\x99. Pvz., naikintuv\xc5\xb3 F-16C serijoje l\xc4\x97ktuvai buvo gana skirtingi._NEWLINE_Pritaikant l\xc4\x97ktuv\xc4\x85 naujai paskir\xc4\x8diai neb\xc5\xabtinai kei\xc4\x8diama serijos raid\xc4\x97, gali b\xc5\xabti pridedama paskirties po modifikacijos raid\xc4\x97. Pvz., \xc5\xbevalgybai pritaikytas F-111C variantas buvo pavadintas RF-111C. Nors da\xc5\xbeniausiai tokiais atvejais priskiriama ir nauja serijos raid\xc4\x97. Pvz., sraigtasparnio UH-60A variantas, pritaikytas paie\xc5\xa1kai ir gelb\xc4\x97jimui, buvo pavadintas HH-60G.'